B4-0768 και 0826/95

Ψήφισμα σχετικά με το Θιβέτ

Το Ευρωπαϊκό Κοινοβούλιο,

- έχοντας υπόψη τα ψηφίσματά του στις 15 Οκτωβρίου 1987 ((ΕΕ C 305, 16.11.1987, σελ. 114)), 16 Μαρτίου 1989 ((ΕΕ C 96, 17.4.1989, σελ. 140)), 15 Μαρτίου 1990 ((ΕΕ C 96, 17.4.1990, σελ. 256)), 12 Σεπτεμβρίου 1991 ((ΕΕ C 267, 14.10.1991, σλε. 135)), 13 Φεβρουαρίου 1992 ((ΕΕ C 67, 16.3.1992, σελ. 141)), 15 Δεκεμβρίου 1992 ((ΕΕ C 21, 25.01.1993, σελ. 78)), 25 Ιουνίου 1993 ((ΕΕ C 194, 19.7.1993, σελ. 210)) και 17 Σεπτεμβρίου 1993 ((ΕΕ C 268, 4.10.1993, σελ. 145)),

- έχοντας υπόψη την ανακοίνωση της Επιτροπής ((ΕΕ C 63 της 5.3.1993, σ. 2)) σχετικά με έναν ανοικτό και διαρθρωμένο διάλογο ανάμεσα στην Επιτροπή και τις ομάδες ειδικών συμφερόντων που προωθούν μεγαλύτερη διαφάνεια στις δοσοληψίες με την Επιτροπή,

Α. έχοντας υπόψη την πρόταση για υποστήριξη εκ μέρους της Ευρωπαϊκής Ένωσης προς το σχέδιο Ολοκληρωμένης Αγροτικής Ανάπτυξης της περιοχής Πανάμ του Θιβέτ,

Β. έχοντας υπόψη τις απόψεις που εξέφρασε η Επιτροπή κατά τη διάρκεια της συνεδρίασής της με τον Δαλάι Λάμα τον Ιούνιο 1994 ότι η καλύτερη λύση για την κατάσταση που επικρατεί στο Θιβέτ θα βρεθεί μέσω ενός εποικοδομητικού διαλόγου ανάμεσα στην εξόριστη κυβέρνηση του Θιβέτ και την κυβέρνηση της Λαϊκής Δημοκρατίας της Κίνας (ΛΔΚ),

Γ. επισημαίνοντας και επαναλαμβάνοντας τις εκκλήσεις προηγουμένων ψηφισμάτων για την παροχή οικονομικής ενίσχυσης η οποία θα εξυπηρετεί πραγματικά τα συμφέροντα του λαού του Θιβέτ,

Δ. επισημαίντας το στόχο του σχεδίου Ολοκληρωμένης Αγροτικής Ανάπτυξης του Πανάμ για αύξηση των επισιτιστικών πλεονασμάτων, που παράγονται από την περιοχή, για διανομή σε άλλες περιοχές του Θιβέτ, ιδίως σε περιοχές που κατοικούνται από πληθυσμούς μη Θιβετιανών,

Ε. ανησυχώντας ιδιαίτερα για την ενθάρρυνση που παρέχεται στην εγκατάσταση Κινέζων στο Θιβέτ, γεγονός το οποίο περιθωριοποιεί τον πολιτισμό του Θιβέτ και απειλεί την ταυτότητα των Θιβετανών ως ξεχωριστού λαού καθώς και την ικανότητά τους να μετέχουν αποτελεσματικά σε οποιεσδήποτε πολιτικές διαδικασίες,

ΣΤ. ανησυχώντας επίσης επειδή, κατά την αξιολόγηση του σχεδίου για το Πανάμ, η Επιτροπή δεν συμβουλεύθηκε επαρκώς ούτε τον τοπικό πληθυσμό ούτε και τις Ομάδες Ειδικών Συμφερόντων οι οποίες διαθέτουν εκτεταμένη πείρα στον τομέα των αναπτυξιακών έργων στο Θιβέτ, όπως άλλωστε απαιτείται από την ίδια την πολιτική της Επιτροπής για ανοικτό και διαρθρωμένο διάλογο με τέτοιες Ομάδες Ειδικών Συμφερόντων,

Ζ. αναγνωρίζοντας ότι οι Θιβετιανοί είναι ένας λαός σύμφωνα με το διεθνές δίκαιο και ότι, σύμφωνα με τον Χάρτη των Ηνωμένων Εθνών και τις Συμβάσεις του ΟΗΕ για τα Ανθρώπινα και τα Πολιτικά Δικαιώματα καθώς και τα Οικονομικά, Κοινωνικά και Πολιτιστικά Δικαιώματα, έχουν το δικαίωμα της αυτοδιάθεσης,

Η. επισημαίνοντας, με αυξανόμενη ανησυχία, τις συνεχείς παραβιάσεις των θεμελιωδών ανθρωπίνων δικαιωμάτων και των ελευθεριών του Θιβετιανού λαού, και την εκ μέρους της ΛΔΚ εκτεταμένη προσπάθεια καταστολής της θρησκευτικής έκφρασης αλλά και των οπαδών της ανεξαρτησίας του Θιβέτ,

Θ. συγκλονισμένο από την είδηση του πρόσφατου θανάτου της Γκιαλτσέν Κελσάγκ, της βουδίστριας μοναχής που αποφυλακίστηκε τελευταία μετά από κράτηση ενάμισυ έτους, ως αποτέλεσμα της κακομεταχείρισης κατά τη φυλάκιση, και ανησυχώντας για την υγεία άλλων που υπέστησαν τραυματισμούς ή ασθένειες ως αποτέλεσμα της κακομεταχείρισης όσο τελούσαν υπό κράτηση,

Ι. εκφράζοντας τον αποτροπιασμό του για το γεγονός ότι η μοναχή ήταν η δέκατη πολιτική κρατούμενη από το 1987 η οποία πέθανε σε σύντομο χρονικό διάστημα μετά την αποφυλάκισή της, καθώς και η τέταρτη γυναίκα που πέθανε μέσα σε διάστημα 4 ετών,

ΙΑ. επισημαίνοντας την εκ μέρους της ΛΔΚ διοργάνωση της επικείμενης Τέταρτης Παγκόσμιας Συνδιάσκεψης των Ηνωμένων Εθνών για τις Γυναίκες και τις ειδήσεις περί εμποδίων που εγείρονται στην οδό της νόμιμης άσκησης δραστηριότητας, κατά τη διάρκεια της συνδιάσκεψης, σε Μη Κυβερνητικές Οργανώσεις και, ιδίως, την απαγόρευση σε γυναίκες από το Θιβέτ και την Ταϊβάν να παρίστανται στη συνδιάσκεψη και στο συμπληρωματικό Φόρουμ των ΜΚΟ,

ΙΒ. επισημαίνοντας τις αναφορές περί υποχρεωτικών μεθόδων αντισύλληψης που χρησιμοποιούνται εναντίον γυναικών από την Κίνα και το Θιβέτ προκειμένου να εφαρμόζεται η κυβερνητική πολιτική για τον περιορισμό των παιδιών ανά οικογένεια,

1. καλεί την Επιτροπή να αναγνωρίσει ότι το σχέδιο Πανάμ έχει προταθεί από την ΛΔΚ ως μέρος ενός προγράμματος για τον επισιτισμό των νέων Κινέζων εποίκων στο Θιβέτ με τη χρήση τοπικών μέσων και, κατά συνέπεια, αντιβαίνει στα συμφέροντα του λαού του Θιβέτ διότι ενθαρρύνει την εγκατάσταση Κινέζων πολιτών και επιβάλλει δια της βίας την οικονομική ενσωμάτωση του Θιβέτ στην Κίνα[semigr ]

2. καλεί την Επιτροπή να διοχετεύσει τους πόρους που προορίζονται για το σχέδιο Πανάμ σε άλλες μορφές βοήθειας που θα υπηρετούν με καλύτερο τρόπο το λαό του Θιβέτ[semigr ]

3. καλεί την Επιτροπή να θεωρήσει τα πορίσματά της, όσον αφορά τις δυσκολίες που προέκυψαν κατά τη διαβούλεση με τον πληθυσμό της επαρχίας Πανάμ, ως περαιτέρω αποδεικτικό στοιχείο των προβλημάτων που υφίστανται στη διαχείριση σχεδίων στο Θιβέτ και να δεχθεί το συμπέρασμα ότι η αναπτυξιακή βοήθεια πρέπει να χορηγείται σε μικρά τοπικά σχέδια[semigr ]

4. απευθύνει έκκληση προς την Επιτροπή να υποστηρίξει τις Μη Κυβερνητικές Οργανώσεις που ασκούν δραστηριότητα στις εν λόγω μορφές τοπικών σχεδίων.

5. καλεί την Επιτροπή να διασφαλίσει στο μέλλον ότι οποιεσδήποτε προτάσεις που αφορούν το Θιβέτ θα υπόκεινται σε διαδικασία πλήρους και ανοικτής διαβούλευσης η οποία θα πραγματοποιείται με στόχο την εξασφάλιση της αναγκαίας διαφάνειας που θα επιτρέπει τη συμμετοχή, στην εν λόγω διαδικασία, των Ομάδων Ειδικών Συμφερόντων[semigr ]

6. καλεί την Επιτροπή να καθυποτάξει την παροχή βοήθειας προς την Κίνα στο σεβασμό των θεμελιωδών ανθρωπίνων δικαιωμάτων και ελευθεριών, ιδίως στο Θιβέτ[semigr ]

7. παρακινεί την ΛΔΚ να προσέλθει στις αναβληθείσες διαπραγματεύσεις για το μέλλον του Θιβέτ με τον Δαλάι Λάμα και την εξόριστη κυβέρνηση του Θιβέτ[semigr ]

8. απευθύνει έκκληση προς τους Υπουργούς Εξωτερικών των 15 κρατών μελών και την Επιτροπή να μεριμνήσουν για την έναρξη ενός ουσιώδους διαλόγου, άνευ προϋποθέσεων, μεταξύ της εξόριστης κυβέρνησης του Θιβέτ και της κυβέρνησης της Κίνας προκειμένου να βρεθεί μία εποικοδομητική λύση για την κατάσταση στο Θιβέτ [semigr ]

9. καλεί τις αρχές της ΛΔΚ να αποφυλακίσουν αμέσως όλους όσοι κρατούνται με μόνη κατηγορία την άσκηση του δικαιώματός των στην ελευθερία έκφρασης στην Κίνα και το Θιβέτ και να διασφαλίσουν ότι όλοι οι κρατούμενοι θα προστατεύονται από βασανιστήρια και κακομεταχείριση, θα τους επιτραπεί η επίσκεψη συγγενών και ένας δικηγόρος της επιλογής των και θα τους παρασχεθεί πλήρης ιατρική περίθαλψη για τους τραυματισμούς ή τις ασθένειες που υπέστησαν ως αποτέλεσμα της κράτησης[semigr ]

10. απευθύνει έκκληση προς την κυβέρνηση της ΛΔΚ να αναλάβει τις ευθύνες της και να διασφαλίσει ότι η Τέταρτη Παγκόσμια Διάσκεψη για τις Γυναίκες θα προσφέρει τις προσήκουσες διευκολύνσεις στο Φόρουμ των ΜΚΟ. Πλήρης ελευθερία πρόσβασης πρέπει επίσης να δοθεί στις γυναίκες από το Θιβέτ, την Ταϊβάν, τη Δυτική Σαχάρα και αλλού[semigr ]

11. καλεί την ΛΔΚ να εγκαταλείψει την πολιτική και τα νομοθετικά μέτρα που ενθαρρύνουν τις αρχές να υποχρεώνουν τις γυναίκες να κάνουν χρήση μεθόδων ελέγχου των γεννήσεων, περιλαμβανομένων των αμβλώσεων και της στείρωσης, με οικονομικά ή άλλα μέσα[semigr ]

12. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την Ευρωπαϊκή Πολιτική Συνεργασία, τις κυβερνήσεις και τα κοινοβούλια των κρατών μελών, την κυβέρνηση της Λαϊκής Δημοκρατίας της Κίνας, το Γενικό Γραμματέα των Ηνωμένων Εθνών και τον Δαλάι Λάμα.